บอร์ด BSM ไฟเขียว 3 เรื่องรวด เพิ่มทุน-แจกวอร์แรนต์-ออกหุ้นกู้
บอร์ด BSM ไฟเขียวเพิ่มทุนเป็น 204,736,151 บ. จากเดิม 141,740,412.20 บ. โดยออกหุ้นใหม่ 629,957,388 หุ้น พาร์หุ้นละ 0.10 บ. เสนอขายผู้ถือหุ้นเดิมไม่เกิน 314,978,694 หุ้น อัตราส่วน 4.5 หุ้นเดิมต่อ 1 หุ้นใหม่ ที่ราคาหุ้นละ 0.50 บ. กำหนดจองซื้อ 6-10 และ 13 มิ.ย.59 ส่วนหุ้นเพิ่มทุนที่เหลือไม่เกิน 314,978,694 หุ้น จะใช้รองรับวอร์แรนต์ไม่เกิน 314,978,694 หน่วยที่จะจัดสรรให้ฟรีกับผู้ถือหุ้นที่จองซื้อหุ้นเพิ่มทุนใหม่ ในอัตรา 1 หุ้นต่อ 1 วอร์แรนต์ อีกทั้งยังมีมติออกหุ้นกู้วงเงินไม่เกิน 200 ลบ. อายุไม่เกิน 10 ปีลงทุนในโครงการ Senior Living Project ซึ่งเป็นโครงการสร้างชุมชนสำหรับคนที่จะใช้ชีวิตหลังเกษียณอายุ 
25 ก.พ. 2559

บริษัท บิวเดอสมาร์ท จำกัด (มหาชน) หรือ BSM ระบุว่า   ที่ประชุมคณะกรรมการบริษัทอนุมัติการเพิ่มทุนจดทะเบียนเป็น 204,736,151 บาท จากเดิมที่ 141,740,412.20 บาท โดยออกหุ้นใหม่ 629,957,388 หุ้น พาร์หุ้นละ 0.10 บาท เสนอขายผู้ถือหุ้นเดิมไม่เกิน 314,978,694 หุ้น อัตราส่วน 4.5 หุ้นเดิมต่อ 1 หุ้นใหม่ ที่ราคาหุ้นละ 0.50 บาท กำหนดจองซื้อวันที่ 6-10 และ 13 มิ.ย.59
ส่วนหุ้นเพิ่มทุนที่เหลือไม่เกิน 314,978,694 หุ้น จะใช้รองรับใบสำคัญแสดงสิทธิที่จะซื้อหุ้นสามัญ (วอร์แรนต์) จำนวนไม่เกิน 314,978,694 หน่วยที่จะจัดสรรให้ฟรีกับผู้ถือหุ้นที่จองซื้อหุ้นเพิ่มทุนใหม่ ในอัตรา 1 หุ้นใหม่ ต่อ 1 วอร์แรนต์ โดยวอร์แรนต์ดังกล่าวมีอายุ 2 ปี 6 เดือน อัตราการใช้สิทธิ 1 วอร์แรนต์ต่อ 1 หุ้น ที่ราคาใช้สิทธิ 0.50 บาท/หุ้น
นอกจากนี้ ยังมีมติเสนอต่อที่ประชุมสามัญผู้ถือหุ้นประจำปี 2559 เพื่อพิจารณาและอนุมัติการออกและเสนอขายหุ้นกู้ภายในวงเงินไม่เกิน 200 ล้านบาท อายุหุ้นกู้ไม่เกิน 10 ปี เพื่อลงทุนในโครงการ Senior Living Project ซึ่งเป็นโครงการสร้างชุมชนสำหรับคนที่จะใช้ชีวิตหลังเกษียณอายุ         